 

Spitalul Orasenesc Bolintin Vale, Jud. Giurgiu

Intrarea Republicii nr 5 Bolintin Vale Tel/fax 0246273049

e-mail:spitalbolintinspitalbolintin@yahoo.com

web: http:// [www.spitalulbolintin.ro](http://www.spitalulbolintin.ro/)

Nr. 4827 / 10.09.2024

**ANUNȚ CONCURS**

**Spitalul Orășenesc Bolintin Vale cu sediul in str.Republicii, nr.5, loc. Bolintin Vale, județul Giurgiu organizează concurs in data de 15.10.2024, orele 10:00**, în conformitate cu prevederile Ordinului MS nr. 166/2023, pentru ocuparea pe durata nedeterminata , program zilnic de 7h/ zi , 35 de ore/săptămână a unui post vacant de **medic primar pediatrie existent în Sectia Pediatrie din cadrul spitalului .**

 **Condiții generale de participare la concurs**:

Poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:

**a)** are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

**b)** cunoaşte limba română, scris şi vorbit;

**c)** are capacitate de muncă în conformitate cu prevederile Legii nr. 53/2003 - Codul muncii, republicată, cu modificărileşi completările ulterioare;

**d)** are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

**e)** îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

**f)** nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

**g)** nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

**h)** nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).”

 **Condiții specifice de participare la concurs**:

 -Absolvent al Facultății de Medicină cu diplomă de licentă ;

 -Medic specialist în pediatrie, confirmat in grad profesional ca medic primar pediatrie, potrivit postului vacant pentru pentru care se candidează ;

* Certificat de medic primar în pediatrie eliberat de Ministerul Sănătatii ;
* Certificat de membru al Colegiului Medicilor, însoțit de avizul de exercitare a profesiei valabil pe anul în curs;
* Vechime in specialitatea postului mai mare de 5 ani.

  **Pentru înscrierea la concurs candidaţii vor prezenta un dosar care va conţine** în conformitate cu Ordinul nr. 166/2023, Art. 8, alin (2) din METODOLOGIA anexa a ordinului **următoarele documente:**

**a)** formularul de înscriere la concurs, conform modelului prevăzut în anexa nr. 2 la Hotărârea Guvernului nr. 1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice;

**b)** copia de pe diplomă de licenţă şi certificatul de medic primar ;

**c)** copie a certificatului de membru al organizaţiei profesionale cu viza pe anul în curs si poliță asigurare de răspundere civilă profesională valabilă pe anul în curs;

**d)** dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;

**e)** acte doveditoare pentru calcularea punctajului prevăzut în anexa nr. 3 la ordin;

**f)** certificat de cazier judiciar sau, după caz, extrasul de pe cazierul judiciar;

**g)** certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

**h)** adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

**i)** copia actului de identitate sau orice alt document care atestă identitatea, potrivit legii, aflate în termen de valabilitate;

**j)** copia certificatului de căsătorie sau a altui document prin care s-a realizat schimbarea de nume, după caz;

**k)** curriculum vitae, model comun european.

 Documentele prevăzute la lit. d) şi f) sunt valabile 3 luni şi se depun la dosar în termen de valabilitate.

 În vederea participării la concurs, candidaţii depun dosarul de concurs în termen de 10 zile lucrătoare de la data afişării anunţului pentru ocuparea unui postului vacant, respectiv pana la data de **27.09.2024, orele 15.00**.

 Adeverinţă care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.

 Copiile de pe actele solicitate prevăzute la lit. b), c), i) şi j), precum şi copia certificatului de încadrare într-un grad de handicap ( dacă există un astfel de document, după caz ) se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.

 Cazierul judiciar poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor are obligaţia de a completa dosarul de concurs cu originalul documentului anterior datei de susţinere a primei probe scrise şi/sau probei practice.

 **Concursul pentru ocuparea posturilor vacante constă în următoarele etape**:

**a)** selecţia dosarelor de înscriere (proba A) şi stabilirea punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D), prevăzută în anexa nr. 3 la ordin;

**b)** proba scrisă (proba B);

**c)** proba clinică (proba C).

 Se pot prezenta la următoarea etapă numai candidaţii declaraţi admişi la etapa precedentă. **Sunt declaraţi admişi la proba scrisă, respectiv la proba clinica candidaţii care au obţinut minimum 50 de puncta la fiecare dintre acestea.**

 **Concursul se va organiza conform calendarului următor:**

Calendarul de desfăşurare a concursului, respectiv data-limită şi ora până la care se pot depune dosarele de concurs, data, probele de concurs, ora şi locul de desfăşurare a probelor de concurs, termenele în care se afişează rezultatele pentru fiecare probă, termenele în care se pot depune şi în care se afişează rezultatele contestaţiilor, precum şi termenul în care se afişează rezultatele finale.

|  |  |
| --- | --- |
| **Data** | **Descrierea acțiunii** |
| **16.09.2024** | **Publicarea anunțului pentru concurs pe portalul posturi.gov.ro și site-ul spitalului**  |
| **16.09.2024 - 27.09.2024, orele 15:00**  | **Perioada de înscriere a candidaților** |
| **01.10.2024, orele 12:30** | **Afișarea rezultatelor selecției dosarelor** |
| **01.10.2024 -02.10.2024 pana la orele 12.30** | **Depunerea contestațiilor la rezultatele privind selecția dosarelor candidatilor**  |
| **03.10.2024** | **Afisarea rezultatelor contestatii**  |
| **15.10.2024, orele 10:00** |  **proba scrisă si/ sau proba paractica** |
| **16.10.2024, orele 10:00** | **Afișarea rezultatelor la proba scrisă** |
| **16.10.2024-17.10. orele 10:00** | **Depunerea contestațiilor la proba scrisă** |
| **17.10.2024, orele 15:30** | **Afișarea rezultatelor contestațiilor**  |
| **18.10.2024** | **Proba practica / proba clinica**  |
|  | **începând cu ora 10:00** |
| **18.10.2024, orele 15:30** | **Afișarea rezultatelor la proba practica / proba clinica**  |
| **21.10.-22.10.2024, orele 12:00** | **Depunerea contestațiilor la proba practica / proba clinica** |
| **23.10.2024, orele 12:00** | **Afișarea rezultatelor contestațiilor la proba practica / proba clinica** |
| **23.10.2024, orele 12:00** | **Afișarea rezultatelor finale la concurs** |

 Datele de sustinere a probelor de concurs pot suferii modificari în raport de numarul candidatilor inscrisi , comunicate în timp util pe site-ul unitatii cu respectarea prevederilor art. 17(2) din ordin .

 Înscrierile la concurs se fac la secretariatul unitatii din Pavilionul Administrativ al Spitalului Orasenesc Bolintin Vale , situat in loc. Bolintin Deal , jud. Giurgiu, str. DJ nr. 601 .

 Concursul se va desfaşura la Pavilionul Administrativ al Spitalului Orasenesc Bolintin Vale din Bolintin Deal, jud. Giurgiu str. DJ nr. 601 .

 Informații suplimentare privind înscrierea și participarea candidaților la concurs se pot obține la tel. 0786119563, mail spitalbolintinspitalbolintin@yahoo.com, persoana de contact Grigore Neluta – sef serviciu Resurse Umane .

 TEMATICA/ BIBLIOGRAFIA PENTRU CONCURS ESTE TEMATICA EXAMENULUI DE SPECIALITATE AFISATA PE SITE-UL MS PENTRU SPECIALITATEA PEDIATRIE .

**MANAGER,**

**Dr. HORHOTA LUCIAN**